**LIETUVOS RESPUBLIKOS**

**DRAUDIMO ĮSTATYMO 44 STRAIPSNIO PAKEITIMO**

**Į S T A T Y M A S**

2004 m. liepos 15 d. Nr. IX-2388

Vilnius

(Žin., 2003, Nr. )

**1 straipsnis. 44 straipsnio 5 dalies pakeitimas**

44 straipsnio 5 dalyje vietoj žodžių „Finansų įstaigų“ įrašyti žodžius „Įmonių, priklausančių finansų konglomeratui, papildomos priežiūros“ ir šią dalį išdėstyti taip:

„5. Draudimo įmonių, priklausančių įmonių grupei, į kurią įeina ir kredito įstaigos, finansų maklerio įmonės ar kitos finansų įstaigos, teises ir pareigas bei Priežiūros komisijos teises ir pareigas atliekant tokių įmonių grupių priežiūrą reglamentuoja Įmonių, priklausančių finansų konglomeratui, papildomos priežiūros įstatymas. Šioms draudimo įmonėms taip pat taikomos ir šio skirsnio nuostatos.“

**2 straipsnis. Įstatymo įsigaliojimas**

Šis įstatymas įsigalioja nuo 2004 m. rugpjūčio 11 d.

*Skelbiu šį Lietuvos Respublikos Seimo priimtą įstatymą.*

RESPUBLIKOS PREZIDENTAS VALDAS ADAMKUS

\_\_\_\_\_\_\_\_\_\_\_\_\_\_